Սպասված փառատոնի մեկնարկը տրվեց փոքրիկ ֆիլմով․ այն պատմում է արդեն 10-ամյա փառատոնի անցած ճանապարհի եւ ձեռքբերումների մասին։ Գեղեցիկ պատկերներով եւ ժպիտ հաղորդող այդ ֆիլմին հաջորդեց «Անիմացիայի սրտի զարկերը» խորագրով համերգը՝ Սերգեյ Սմբատյանի եւ Հայաստանի պետական սիմֆոնիկ նվագախմբի մասնակցությամբ․ այն նվիրված էր «ՌեԱնիմանիա» անիմացիոն ֆիլմերի եւ պատկերապատման միջազգային կինոփառատոնի 10-ամյակին եւ հայկական անիմացիայի 80-ամյա հոբելյանին։